02019R1838 — ET — 01.01.2020 — 001.002

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU MÄÄRUS (EL) 2019/1838,

30. oktoober 2019,

millega määratakse 2020. aastaks kindlaks teatavate Läänemere kalavarude ja kalavarurühmade püügi võimalused ning muudetakse määrust (EL) 2019/124 teatavate püügivõimaluste kohta teistes vetes







I PEATÜKK

ÜLDSÄTTED

Artikkel 1

Reguleerimisese

Käesoleva määrusega määratakse kindlaks teatavate Läänemere kalavarude ja kalavarurühmade püügivõimalused 2020. aastaks ning muudetakse teatavaid määruses (EL) 2019/124 kindlaks määratud püügivõimalusi teistes vetes.

Artikkel 2

Kohaldamisala

1. Käesolevat määrust kohaldatakse Läänemerel tegutsevate liidu kalalaevade suhtes.

2. Käesolevat määrust kohaldatakse ka harrastuskalapüügi suhtes, kui sellisele püügile on asjaomastes sätetes sõnaselgelt osutatud.

Artikkel 3

Mõisted

Käesolevas määruses kasutatakse määruse (EL) nr 1380/2013 artiklis 4 osutatud mõisteid.

Lisaks kasutatakse järgmisi mõisteid:

1) „alarajoon“ – Läänemeres paiknev ICESi alarajoon, mis on määratletud nõukogu määruse (EÜ) nr 218/2009 ( 1 ) III lisas;

2) „lubatud kogupüük“ (TAC) – iga kalavaru kogus, mida võib püüda aasta jooksul;

3) „kvoot“ – liidule, liikmesriigile või kolmandale riigile eraldatud osa lubatud kogupüügist;

4) „harrastuskalapüük“ – mittetöönduslikud püügitoimingud, mille puhul mere bioloogilisi ressursse kasutatakse meelelahutuslikul, turismi või sportlikul eesmärgil.







II PEATÜKK

PÜÜGIVÕIMALUSED

Artikkel 4

Lubatud kogupüük ja selle jaotamine

Lubatud kogupüük, kvoodid ja vajaduse korral nendega funktsionaalselt seotud tingimused on esitatud lisas.

Artikkel 5

Kalapüügivõimaluste jaotamist käsitlevad erisätted

Käesolevas määruses sätestatud kalapüügivõimalused jaotatakse liikmesriikide vahel nii, et need ei piira:

a) määruse (EL) nr 1380/2013 artikli 16 lõike 8 kohast kalapüügivõimaluste vahetamist;

b) määruse (EÜ) nr 1224/2009 artikli 37 kohast mahaarvamist ega ümberjaotamist;

c) määruse (EÜ) nr 847/96 artikli 3 või määruse (EL) nr 1380/2013 artikli 15 lõike 9 kohast lubatud lisakoguste lossimist;

d) määruse (EÜ) nr 847/96 artikli 4 kohast koguste kinnipidamist või määruse (EL) nr 1380/2013 artikli 15 lõike 9 kohast ülekandmist;

e) määruse (EÜ) nr 1224/2009 artiklite 105 ja 107 kohast vähendamist.

Artikkel 6

Püügi ja kaaspüügi lossimise tingimused

Määruse (EL) nr 1380/2013 artikli 15 lõikes 8 osutatud, sihtliiki mittekuuluva liigi varud, mis on ohututes bioloogilistes piirides, on kindlaks määratud käesoleva määruse lisas, et teha erand kohustusest arvestada saak asjaomasest kvoodist maha, nagu on ette nähtud kõnealuses artiklis.

Artikkel 7

Meetmed seoses tursa harrastuspüügiga ICESi alarajoonides 22–26

1. ICESi alarajoonides 22 ja 23 ja ICESi alarajoonis 24 kuni kuue meremiili kaugusel mõõdetuna lähtejoontest toimuva harrastuspüügi käigus tohib üks kalur jätta saagiks kuni viis turska päevas.

2. Erandina lõikest 1 tohib 1. veebruarist kuni 31. märtsini 2020 ICESi alarajoonides 22 ja 23 ja ICESi alarajoonis 24 kuni kuue meremiili kaugusel mõõdetuna lähtejoontest toimuva harrastuspüügi käigus üks kalur jätta saagiks kuni kaks turska päevas.

3. Tursa harrastuskalapüük on keelatud ICESi alarajoonis 24 kaugemal kui kuus meremiili mõõdetuna lähtejoontest ning ICESi alarajoonides 25 ja 26.

4. Lõiked 1, 2 ja 3 ei piira rangemate riigisiseste meetmete kohaldamist.

Artikkel 8

Meetmed seoses meriforelli ja lõhe püügiga ICESi alarajoonides 22–32

1. Kalalaevadel on 1. jaanuarist kuni 31. detsembrini 2020 ICESi alarajoonides 22–32 keelatud püüda meriforelli vetes, mis asuvad lähtejoontest kaugemal kui neli meremiili. Nendes vetes lõhe püüdmisel ei tohi meriforelli kaaspüük mis tahes ajal ületada 3 % lõhe ja meriforelli kogusaagist – kas pardal olevast või pärast iga püügireisi lossitud saagist.

2. Lõige 1 ei piira rangemate riigisiseste meetmete kohaldamist.

Artikkel 9

Paindlikkus

1. Kui käesoleva määruse lisas ei ole ette nähtud teisiti, kohaldatakse määruse (EÜ) nr 847/96 artiklit 3 selliste kalavarude suhtes, mille suhtes kohaldatakse ennetuslikku lubatud kogupüüki, ning kõnealuse määruse artikli 3 lõikeid 2 ja 3 ning artiklit 4 selliste kalavarude suhtes, mille suhtes kohaldatakse analüütilist lubatud kogupüüki.

2. Määruse (EÜ) nr 847/96 artikli 3 lõikeid 2 ja 3 ning artiklit 4 ei kohaldata juhul, kui liikmesriik kasutab määruse (EL) nr 1380/2013 artikli 15 lõike 9 kohast paindlikku ühest aastast teise ülekandmist.

Artikkel 10

Andmete edastamine

Kui liikmesriigid saadavad komisjonile määruse (EÜ) nr 1224/2009 artiklite 33 ja 34 kohaselt andmeid kalavarude püütud või lossitud koguste kohta, kasutavad nad käesoleva määruse lisas sätestatud kalavarude koode.







III PEATÜKK

LÕPPSÄTTED

Artikkel 11

Määruse (EL) 2019/124 muutmine

1. Määruse (EL) 2019/124 IA lisa muudetakse järgmiselt.

1) tabel, milles on hariliku merikeele püügi võimalused ICESi 7f ja 7 g rajoonis, asendatakse järgmisega:



„Liik: Harilik merikeel Solea solea Püügipiirkond: 7f ja 7 g (SOL/7FG.) Belgia 630 Analüütiline TAC“ Prantsusmaa 63 Iirimaa 32 Ühendkuningriik 284 Liit 1 009 Lubatud kogupüük (TAC) 1 009

2) Norra tursiku ja seotud kaaspüügi püügivõimaluste tabel ICESi 3a rajoonis ning ICESi 2a rajooni ja 4. alapiirkonna liidu vetes asendatakse järgmise tabeliga:



„Liik: Norra tursik ja seotud kaaspüük Trisopterus esmarkii Püügipiirkond: 3a; 2a rajooni ja 4. alapiirkonna liidu veed (NOP/2A3A4.) Aasta 2019 2020 Analüütiline TAC Ei kohaldata määruse (EÜ) nr 847/96 artiklit 3 Ei kohaldata määruse (EÜ) nr 847/96 artiklit 4 Taani 54 949 (1) (3) 64 940 (1) (6) Saksamaa 11 (1) (2) (3) 12 (1) (2) (6) Madalmaad 40 (1) (2) (3) 48 (1) (2) (6) Liit 55 000 (1) (2) 65 000 (1) (6) Norra 14 500 (4) 0 (4) Fääri saared 5 000 (5) 0 (5) Lubatud kogupüük (TAC) Ei kohaldata Ei kohaldata (1) Kilttursa ja merlangi kaaspüük võib moodustada kuni 5 % kvoodist (OT2/*2A3A4). Merlangi ja kilttursa kaaspüük, mis arvestatakse käesoleva sätte kohaselt kvoodist maha, ja nende liikide kaaspüük, mis arvestatakse kvoodist maha vastavalt määruse (EL) nr 1380/2013 artikli 15 lõikele 8, ei tohi kokku ületada 9 % kvoodist. (2) Selle kvoodi alusel võib püüda ainult ICESi 2a, 3a ja 4. püügipiirkonna liidu vetes. (3) Liidu kvoodi alusel võib püüda ainult alates 1. novembrist 2018 kuni 31. oktoobrini 2019. (4) Kasutatakse sortimisvõret. (5) Kasutatakse sortimisvõret. Sisaldab kuni 15 % vältimatut kaaspüüki (NOP/*2A3A4), mis arvestatakse sellest kvoodist maha. (6) Liidu kvoodi alusel võib püüda ainult alates 1. novembrist 2019 kuni 31. oktoobrini 2020.“

2. IJ lisas SPRFMO konventsiooni alal kihvkalade püügi võimalusi käsitlevas tabelis asendatakse aruandluskood „TOP/SPRFMO“ koodiga „TOT/SPR-AE“.

Artikkel 12

Jõustumine

Käesolev määrus jõustub järgmisel päeval pärast selle avaldamist Euroopa Liidu Teatajas.

Seda kohaldatakse alates 1. jaanuarist 2020, välja arvatud artikli 11 lõige 1 punkt 2, mida kohaldatakse 1. novembrist 2019 kuni 31. oktoobrini 2020, ning artikli 11 lõike 1 punkt 1 ja artikli 11 lõige 2, mida kohaldatakse alates 1. jaanuarist 2019.

Käesolev määrus on tervikuna siduv ja vahetult kohaldatav kõikides liikmesriikides.









LISA

LIIDU KALALAEVADELE LUBATUD KOGUPÜÜK (TAC) PÜÜGIPIIRANGUTEGA PIIRKONDADES LIIKIDE JA PIIRKONDADE KAUPA

Järgmistes tabelites esitatakse lubatud kogupüük (TAC) ja kvoodid (eluskaalu tonnides, kui ei ole sätestatud teisiti) kalavarude kaupa ning nendega funktsionaalselt seotud tingimused.

Viited püügipiirkondadele on viited ICESi püügipiirkondadele, kui ei ole sätestatud teisiti.

Kalavarudele viidatakse liikide ladinakeelsete nimetuste tähestikulises järjekorras.

Käesoleva määruse kohaldamisel kasutatakse järgmist ladinakeelsete nimetuste ja tavanimetuste vastavustabelit:







Teaduslik nimi Kolmetäheline kood Tavanimetus Clupea harengus HER Räim Gadus morhua COD Tursk Pleuronectes platessa PLE Atlandi merilest Salmo salar SAL Lõhe Sprattus sprattus SPR Kilu







Liik: Räim Clupea harengus Püügipiirkond: Alarajoonid 30–31 (HER/30/31.) Soome 53 306 Rootsi 11 712 Liit 65 018 Lubatud kogupüük (TAC) 65 018 Ennetuslik TAC







Liik: Räim Clupea harengus Püügipiirkond: Alarajoonid 22–24 (HER/3BC+24) Taani 442 Saksamaa 1 738 Soome 0 Poola 410 Rootsi 560 Liit 3 150 Lubatud kogupüük (TAC) 3 150 Analüütiline TAC Määruse (EÜ) nr 847/96 artikli 3 lõikeid 2 ja 3 ei kohaldata. Määruse (EÜ) nr 847/96 artiklit 4 ei kohaldata.







Liik: Räim Clupea harengus Püügipiirkond: Alarajoonide 25–27, 28.2, 29 ja 32 liidu veed (HER/3D-R30) Taani 3 374 Saksamaa 895 Eesti 17 232 Soome 33 637 Läti 4 253 Leedu 4 478 Poola 38 215 Rootsi 51 300 Liit 153 384 Lubatud kogupüük (TAC) Ei kohaldata Analüütiline TAC Kohaldatakse käesoleva määruse artiklit 6.







Liik: Räim Clupea harengus Püügipiirkond: Alarajoon 28.1 (HER/03D.RG) Eesti 15 906 Läti 18 539 Liit 34 445 Lubatud kogupüük (TAC) 34 445 Analüütiline TAC Kohaldatakse käesoleva määruse artiklit 6.







Liik: Tursk Gadus morhua Püügipiirkond: Alarajoonide 25–32 liidu veed (COD/3DX32.) Taani 459 (1) (2) Saksamaa 183 (1) (2) Eesti 45 (1) (2) Soome 35 (1) (2) Läti 171 (1) (2) Leedu 113 (1) (2) Poola 529 (1) (2) Rootsi 465 (1) (2) Liit 2 000 (1) (2) Lubatud kogupüük (TAC) Ei kohaldata Analüütiline TAC Määruse (EÜ) nr 847/96 artikli 3 lõikeid 2 ja 3 ei kohaldata. Määruse (EÜ) nr 847/96 artiklit 4 ei kohaldata. (1) Üksnes kaaspüük. Sihtpüük selle kvoodi all ei ole lubatud. (2) ►M2 Alarajoonides 25 ja 26 on keelatud kõnealuse kvoodi alusel püüda 1. maist kuni 31. augustini.







Liik: Tursk Gadus morhua Püügipiirkond: Alarajoonid 22–24 (COD/3BC+24) Taani 1 662 (1) (2) Saksamaa 812 (1) (2) Eesti 37 (1) (2) Soome 33 (1) (2) Läti 137 (1) (2) Leedu 89 (1) (2) Poola 444 (1) (2) Rootsi 592 (1) (2) Liit 3 806 (1) (2) Lubatud kogupüük (TAC) 3 806 (1) (2) Analüütiline TAC Määruse (EÜ) nr 847/96 artikli 3 lõikeid 2 ja 3 ei kohaldata. Määruse (EÜ) nr 847/96 artiklit 4 ei kohaldata. (1) ►M2 Alarajoonis 24 üksnes kaaspüük. Sihtpüük selle kvoodi all ei ole alarajoonis 24 lubatud. (2) Kõnealuse kvoodi alusel on keelatud püüda alarajoonides 22 ja 23 alates 1. veebruarist kuni 31. märtsini ning alarajoonis 24 alates 1. juunist kuni 31. juulini.







Atlandi merilest Atlandi merilest Pleuronectes platessa Püügipiirkond: Alarajoonide 22–32 liidu veed (PLE/3BCD-C) Taani 4 939 Saksamaa 549 Poola 1 034 Rootsi 372 Liit 6 894 Lubatud kogupüük (TAC) 6 894 Analüütiline TAC Kohaldatakse käesoleva määruse artiklit 6.







Liik: Lõhe Salmo salar Püügipiirkond: Alarajoonide 22–31 liidu veed (SAL/3BCD-F) Taani 17 940 (1) Saksamaa 1 996 (1) Eesti 1 823 (1) (2) Soome 22 370 (1) Läti 11 411 (1) Leedu 1 341 (1) Poola 5 442 (1) Rootsi 24 252 (1) Liit 86 575 (1) Lubatud kogupüük (TAC) Ei kohaldata Analüütiline TAC Määruse (EÜ) nr 847/96 artikli 3 lõikeid 2 ja 3 ei kohaldata. Määruse (EÜ) nr 847/96 artiklit 4 ei kohaldata. (1) Väljendatakse isendite arvuna. (2) Eritingimus: kuni 20 % ja mitte rohkem kui 400 isendit sellest kvoodist võib püüda alarajooni 32 liidu vetes (SAL/*3D32).







Liik: Lõhe Salmo salar Püügipiirkond: Alarajooni 32 liidu veed (SAL/3D32.) Eesti 995 (1) Soome 8 708 (1) Liit 9 703 (1) Lubatud kogupüük (TAC) Ei kohaldata Ennetuslik TAC (1) Väljendatakse isendite arvuna.







Liik: Kilu Sprattus sprattus Püügipiirkond: Alarajoonide 22–32 liidu veed (SPR/3BCD-C) Taani 20 730 Saksamaa 13 133 Eesti 24 072 Soome 10 851 Läti 29 073 Leedu 10 517 Poola 61 697 Rootsi 40 074 Liit 210 147 Lubatud kogupüük (TAC) Ei kohaldata Analüütiline TAC Kohaldatakse käesoleva määruse artiklit 6.